
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 159
                                                              din 27 august 2015
privind  închirierea unui spaţiu cu altă destinaţie decât locuinţă, 

respectiv de sediu local al unui partid politic


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18339/07.08.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa înregistrată la Municipiul Sighişoara sub nr. 14996/29.06.2015, prin care Uniunea Naţională pentru Progresul României – Organizaţia Judeţeană Mureş solicită închirierea unui spaţiu necesar bunei desfăşurări a activităţii publice a filialei U.N.P.R. Sighişoara;

Având în vedere prevederile art. 21 din Legea nr. 334/2006 privind finanţarea activităţii partidelor politice şi a campaniilor electorale, republicată, cu modificările şi completările ulterioare, conform cărora autorităţile administraţiei publice centrale şi locale asigură cu prioritate spaţii pentru sediile centrale şi locale ale partidelor politice, precum şi terenurile aferente, la cererea motivată a acestora şi închirierea acestor spaţii urmează regimul juridic prevăzut pentru închirierea spaţiilor cu destinaţie de locuinţă;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1275/2000, cu modificările şi completările ulterioare;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere procesul verbal nr. 19282/2015 al Comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, prin care se repartizează în regim de închiriere, spaţiul cu altă destinaţie decât locuinţă, situat în Municipiul Sighişoara, str. Hermann Oberth nr. 22, etaj 2, compus din 2 (două) încăperi, în suprafaţă utilă totală de 24,32 mp. (16,77 mp. + 7,55 mp.), către Uniunea Naţională pentru Progresul României – Organizaţia Judeţeană Mureş, cu destinaţia de sediul local al partidului pentru filiala U.N.P.R. Sighişoara;

Având în vedere că, imobilul în care este situat spaţiul, din Municipiul Sighişoara, str. Hermann Oberth nr. 22, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005 şi că prin închirierea acestui spaţiu se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 18336/07.08.2015, cu propunerea de repartizare în regim de închiriere a spaţiului menţionat mai sus, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
HOTĂRĂŞTE:

Art. 1. (1) Se aprobă închirierea directă a spaţiului cu altă destinaţie decât locuinţă, situat în Municipiul Sighişoara, str. Hermann Oberth nr. 22, etaj 2, compus din 2 (două) încăperi, în suprafaţă utilă totală de 24,32 mp. (16,77 mp. + 7,55 mp.), către Uniunea Naţională pentru Progresul României – Organizaţia Judeţeană Mureş, cu destinaţia de sediul local al partidului pentru filiala U.N.P.R. Sighişoara.

(2) Chiria va fi de 2,5 lei/mp./lună, stabilită în baza pct. 19 din anexa nr. 1 la Hotărârea Consiliului Local Sighişoara nr. 203/27.11.2014 şi se va indexa cu indicele de inflaţie semestrial.

(3) Durata închirierii va fi de 5 (cinci) ani, începând cu data de 01.09.2015, cu posibilităţi de prelungire.

Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Biroul Juridic din cadrul Municipiului Sighişoara.

Art. 3. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. Direcţia Economică;

  1 ex. Biroul Juridic; 

  1 ex. Uniunea Naţională pentru Progresul României – Organizaţia Judeţeană Mureş.
11 ex.

A.B.

